Êz eo entent al labour gand Theodor boulhet  Evid dastum en eul levr Barzaz ar  Vretoned :  Gwerziou ha soniou fentuz, kanaouennou seder,  Abaoe meur a gantved kanet e peb karter.  Bloaz goude moa dizroet, e hane Barzaz-Breiz,  Eul levr leun a ouiziegez, a garantez, a feiz !  Eul levr euz ar re gaerra a zo bet greet biskoaz,  Hervez testeni uhel kalz a dud desket braz.  Piou lavaro levenez an oll gwir Vretoned,  Ha zoken ar zouezenn euz tud gouizieg ar bed,  Pa weljont al levr dispar, ken din a veuleudi,  Uz dor bro ger Breiz-Izel vel  heol o lugerni  Hersart de La Villemarque oe skoet e galon  Gand lidou leun a veurded, goueliou braz Iwerzon,  Gouestlet evid enori Barzed ha brezoneg,  Ivez evid unani an oll Vreudeur geltieg.  Dre labour ar gwir Vreizad, er gêr a Zant-Brieg,  Eur bloavez e oe gwelet Bretoned kaloneg,  Euz pevar horn Breiz-Izel, euz Breiz-Tramor zoken,  Gand karantez virvidig unanet da viken.  Pell a oa La Villemarque gand e Intron nehet,  A wele sklêr o fallaad he nerz hag  he yehed ;  Dilezet en-devoa krenn an oll lehiou trouzuz  Evid entent ouz e wreg, ar vaouez spereduz.  An Intron La Villemarque, e-pad ma z oa bet kreñv,  Oa evid ar skrivagner eun nerz, eur sklêrijenn ;  Er bloaz deg-ha-tri-ugent e varvas pell diouz Breiz,  O teuler oll er glahar tiad tud ar Markiz.  Euz maner koz Keransker eh heulie labourou  Tud ouizieg, tud a furnez, o vale n e roudou ;  Gweled ree gand levenez an had gantañ skuillet  O tiwan, hag o  tougen bleun ha frouez furmet.  Eñ eo en-doa da genta dar bed-oll diskuillet  Teñzoriou barzoneg Breiz beteg neuze kuzet ;  Hag eno, a-nebeudou, evel en eur feunteun,  Bro-Hall ha broiou estren a glaske r sklêrijenn.  38